CELEX: 62010CA0614
Language: el
Date: 2012-10-16 00:00:00
Title: Υπόθεση C-614/10: Απόφαση του Δικαστηρίου (τμήμα μείζονος συνθέσεως) της 16ης Οκτωβρίου 2012 — Ευρωπαϊκή Επιτροπή κατά Δημοκρατίας της Αυστρίας (Παράβαση κράτους μέλους — Οδηγία 95/46/ΕΚ — Επεξεργασία δεδομένων προσωπικού χαρακτήρα και ελεύθερη κυκλοφορία των δεδομένων αυτών — Προστασία των φυσικών προσώπων — Άρθρο 28, παράγραφος 1 — Εθνική αρχή ελέγχου — Ανεξαρτησία — Αρχή ελέγχου και ομοσπονδιακή καγκελαρία — Προσωπικοί και οργανωτικοί δεσμοί)

8.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 379/6
            
         Απόφαση του Δικαστηρίου (τμήμα μείζονος συνθέσεως) της 16ης Οκτωβρίου 2012 — Ευρωπαϊκή Επιτροπή κατά Δημοκρατίας της Αυστρίας
   (Υπόθεση C-614/10) (1)
   
   (Παράβαση κράτους μέλους - Οδηγία 95/46/ΕΚ - Επεξεργασία δεδομένων προσωπικού χαρακτήρα και ελεύθερη κυκλοφορία των δεδομένων αυτών - Προστασία των φυσικών προσώπων - Άρθρο 28, παράγραφος 1 - Εθνική αρχή ελέγχου - Ανεξαρτησία - Αρχή ελέγχου και ομοσπονδιακή καγκελαρία - Προσωπικοί και οργανωτικοί δεσμοί)
   2012/C 379/09
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: B. Martenczuk και B. R. Killmann)
   
      Παρεμβαίνων υπέρ της προσφεύγουσας: Ευρωπαίος Επόπτης Προστασίας Δεδομένων (ΕΕΠΔ) (εκπρόσωποι: H. Kranenborg, I. Chatelier και H. Hijmans)
   
      Καθής: Δημοκρατία της Αυστρίας (εκπρόσωπος: G. Hesse)
   
      Παρεμβαίνουσα υπέρ της καθής: Ομοσπονδιακή Δημοκρατία της Γερμανίας (εκπρόσωποι: T. Henze και J. Möller)
   
      Αντικείμενο
   
   Παράβαση κράτους μέλους — Παράβαση του άρθρου 28, παράγραφος 1, δεύτερο εδάφιο, της οδηγίας 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (ΕΕ L 281, σ. 31) — Υποχρέωση των κρατών μελών να διασφαλίζουν ότι οι εθνικές αρχές ελέγχου που είναι επιφορτισμένες με την επίβλεψη της επεξεργασίας των δεδομένων προσωπικού χαρακτήρα ασκούν τα καθήκοντά τους με πλήρη ανεξαρτησία — Στενοί προσωπικοί και οργανωτικοί δεσμοί μεταξύ της αρχής ελέγχου και της Ομοσπονδιακής Καγκελαρίας (Bundeskanzleramt) — Υπαγωγή της αρχής ελέγχου στην εποπτεία του Ομοσπονδιακού Καγκελαρίου
   
      Διατακτικό
   
   Το Δικαστήριο αποφασίζει:
   
               1)
            
            
               Η Δημοκρατία της Αυστρίας, μη θεσπίζοντας όλες τις αναγκαίες διατάξεις ώστε η ισχύουσα στην Αυστρία νομοθεσία να ανταποκρίνεται στο κριτήριο ανεξαρτησίας, όσον αφορά την Datenschutzkommission (επιτροπή προστασίας δεδομένων), και ειδικότερα θεσπίζοντας ένα νομοθετικό πλαίσιο βάσει του οποίου
               
                           —
                        
                        
                           ο διοικών σύμβουλος της Datenschutzkommission είναι ομοσπονδιακός δημόσιος υπάλληλος που υπόκειται σε ιεραρχική εποπτεία,
                        
                     
                           —
                        
                        
                           η ειδική υπηρεσία της Datenschutzkommission είναι ενταγμένη στη δομή των υπηρεσιών της ομοσπονδιακής καγκελαρίας και
                        
                     
                           —
                        
                        
                           ο ομοσπονδιακός καγκελάριος έχει δικαίωμα να ενημερώνεται για κάθε ζήτημα που αφορά τη λειτουργία της Datenschutzkommission, χωρίς να προβλέπεται καμία προϋπόθεση για το δικαίωμα αυτό,
                        
                     παρέβη τις υποχρεώσεις που υπέχει από το άρθρο 28, παράγραφος 1, δεύτερο εδάφιο, της οδηγίας 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών.
            
         
               2)
            
            
               Καταδικάζει τη Δημοκρατία της Αυστρίας στα δικαστικά έξοδα της Ευρωπαϊκής Επιτροπής.
            
         
               3)
            
            
               Η Ομοσπονδιακή Δημοκρατία της Γερμανίας και ο Ευρωπαίος Επόπτης Προστασίας Δεδομένων φέρουν τα δικαστικά τους έξοδα.
            
         
      (1)  ΕΕ C 72 της 5.3.2011.